CELEX: 32013R1180
Language: lt
Date: 2013-11-19 00:00:00
Title: 2013 m. lapkričio 19 d. Tarybos reglamentas (ES) Nr. 1180/2013, kuriuo nustatomos 2014 m. tam tikrų žuvų išteklių ir žuvų išteklių grupių žvejybos Baltijos jūroje galimybės

22.11.2013   
            
            
               LT
            
            
               Europos Sąjungos oficialusis leidinys
            
            
               L 313/4
            
         TARYBOS REGLAMENTAS (ES) Nr. 1180/2013
   2013 m. lapkričio 19 d.
   kuriuo nustatomos 2014 m. tam tikrų žuvų išteklių ir žuvų išteklių grupių žvejybos Baltijos jūroje galimybės
   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Tarybos reglamente (EB) Nr. 2371/2002 (1) reikalaujama, kad atsižvelgiant į turimas mokslines, technines ir ekonomines rekomendacijas, o konkrečiai – į Žuvininkystės mokslo, technikos ir ekonomikos komiteto (ŽMTEK) parengtą ataskaitą, taip pat į rekomendacijas, gautas iš regioninių konsultacinių tarybų, būtų nustatytos priemonės, kuriomis būtų reglamentuojama galimybė naudotis vandenimis bei ištekliais ir vykdyti tausią žvejybos veiklą;
            
         
               (2)
            
            
               Taryba privalo patvirtinti žvejybos galimybių nustatymo ir skyrimo pagal žvejybos rajoną arba žvejybos rajonų grupę priemones, įskaitant tam tikras su jomis funkciškai susietas sąlygas, jei tokių reikėtų. Žvejybos galimybės valstybėms narėms turėtų būti paskirstytos taip, kad kiekvienai valstybei narei būtų užtikrintas kiekvienos rūšies išteklių žvejybos arba žvejybos kiekviename rajone sąlyginis stabilumas, tinkamai atsižvelgiant į bendrosios žuvininkystės politikos tikslus, nustatytus Reglamentu (EB) Nr. 2371/2002;
            
         
               (3)
            
            
               bendras leidžiamas sužvejoti kiekis (toliau – BLSK) turėtų būti nustatytas remiantis turimomis mokslinėmis rekomendacijomis ir atsižvelgiant į biologinius, socialinius ir ekonominius aspektus, kartu užtikrinant vienodas veiklos sąlygas visiems žvejybos sektoriams, taip pat atsižvelgiant į nuomones, pareikštas konsultacijose su suinteresuotaisiais subjektais, ypač susitikimuose su atitinkamų regioninių patariamųjų tarybų atstovais;
            
         
               (4)
            
            
               išteklių, kuriems valdyti parengti specialūs daugiamečiai planai, žvejybos galimybės turėtų būti nustatytos pagal tuose planuose nustatytas taisykles. Todėl Baltijos jūros menkių išteklių leidžiamo sužvejoti kiekio apribojimai ir žvejybos pastangų apribojimai turėtų būti nustatyti pagal Tarybos reglamentu (EB) Nr. 1098/2007 (2) nustatytas taisykles (toliau – Baltijos jūros menkių planas);
            
         
               (5)
            
            
               atsižvelgiant į mokslines rekomendacijas, gali būti nustatytas lankstesnis Baltijos jūros menkių išteklių žvejybos pastangų valdymas, nepakenkiant Baltijos jūros menkių plano tikslams ir nesukeliant žuvų mirtingumo padidėjimo. Toks lankstumas leistų veiksmingiau valdyti žvejybos pastangas tais atvejais, kai kvotos valstybės narės laivynui nėra paskirstomos vienodai, taip pat sudarytų palankesnes sąlygas greitai reaguoti į apsikeitimą kvotomis. Todėl valstybei narei turėtų būti leidžiama su jos vėliava plaukiojantiems laivams skirti papildomų nebuvimo uoste dienų, kai išskaičiuojama tiek pat kitų su jos vėliava plaukiojančių laivų nebuvimo uoste dienų;
            
         
               (6)
            
            
               šiame reglamente nustatytos žvejybos galimybės turėtų būti naudojamos pagal Reglamentą (EB) Nr. 1224/2009 (3), visų pirma nuostatas, susijusias su sužvejoto kiekio ir žvejybos pastangų registravimu ir informavimu apie žvejybos galimybių išnaudojimo duomenis. Todėl būtina nurodyti su iškraunamų žuvų išteklių, kuriems taikomas šis reglamentas, kiekiais susijusius kodus, kuriuos turi naudoti valstybės narės, siųsdamos duomenis Komisijai;
            
         
               (7)
            
            
               pagal Tarybos reglamentą (EB) Nr. 847/96 (4) privaloma nustatyti išteklius, kuriems taikomos įvairios tame reglamente nurodytos priemonės;
            
         
               (8)
            
            
               siekiant išvengti žvejybos veiklos pertrūkių ir užtikrinti pragyvenimo šaltinį Sąjungos žvejams, svarbu, kad žvejybą rajonuose, kuriems taikomas šis reglamentas, būtų galima pradėti 2014 m. sausio 1 d. Dėl skubos priežasčių šis reglamentas turėtų įsigalioti iš karto, kai tik bus paskelbtas,
            
         PRIĖMĖ ŠĮ REGLAMENTĄ:
   I   SKYRIUS
   
      BENDROSIOS NUOSTATOS
   
   1 straipsnis
   Dalykas
   Šiuo reglamentu nustatomos 2014 m. tam tikrų žuvų išteklių ir žuvų išteklių grupių žvejybos Baltijos jūroje galimybės.
   2 straipsnis
   Taikymo sritis
   Šis reglamentas taikomas Sąjungos laivams, vykdantiems veiklą Baltijos jūroje.
   3 straipsnis
   Apibrėžtys
   Šiame reglamente vartojamų terminų apibrėžtys:
   a)   Tarptautinės jūrų tyrinėjimo tarybos (ICES) zonos– Tarybos reglamento (EB) Nr. 2187/2005 (5) I priede nustatyti geografiniai rajonai;
   b)   Baltijos jūra– ICES 22–32 pakvadračiai;
   c)   Sąjungos laivas– laivas, plaukiojantis su valstybės narės vėliava ir įregistruotas Sąjungoje;
   d)   bendras leidžiamas sužvejoti kiekis (BLSK)– kasmet leidžiamas sužvejoti kiekvieno ištekliaus kiekis;
   e)   kvota– Sąjungai, valstybei narei arba trečiajai šaliai skirta BLSK dalis;
   f)   nebuvimo uoste diena– nepertraukiamas 24 valandų laikotarpis, kuriuo laivas nebūna uoste, arba šio laikotarpio dalis.
   II   SKYRIUS
   
      ŽVEJYBOS GALIMYBĖS
   
   4 straipsnis
   BLSK ir jų paskirstymas
   BLSK, kvotos ir atitinkamais atvejais funkciškai su jais susietos sąlygos išdėstytos I priede.
   5 straipsnis
   Specialios nuostatos dėl paskirstymo
   1.   Šiame reglamente nustatytos žvejybos galimybės valstybėms narėms paskirstomos nedarant poveikio:
   
               a)
            
            
               žvejybos galimybėms, kuriomis buvo apsikeista pagal Reglamento (EB) Nr. 2371/2002 20 straipsnio 5 dalį;
            
         
               b)
            
            
               perskirstymui pagal Reglamento (EB) Nr. 1224/2009 37 straipsnį;
            
         
               c)
            
            
               papildomam kiekiui, kurį leidžiama iškrauti pagal Reglamento (EB) Nr. 847/96 3 straipsnį;
            
         
               d)
            
            
               pagal Reglamento (EB) Nr. 847/96 4 straipsnį neišnaudotai kvotos daliai;
            
         
               e)
            
            
               išskaitymams pagal Reglamento (EB) Nr. 1224/2009 37, 105, 106 ir 107 straipsnius.
            
         2.   Reglamento (EB) Nr. 847/96 3 straipsnis taikomas ištekliams, kuriems galioja prevencinis BLSK, o to reglamento 3 straipsnio 2 ir 3 dalys ir 4 straipsnis – ištekliams, kuriems galioja mokslinėmis rekomendacijomis pagrįstas BLSK, išskyrus tuos atvejus, kai šio reglamento I priede nurodyta kitaip.
   6 straipsnis
   Sužvejotų žuvų ir priegaudos iškrovimo sąlygos
   Išteklių, kuriems yra nustatyti sugauto kiekio apribojimai, žuvis galima laikyti laive arba iškrauti tik jei jas arba priegaudą sugavo valstybės narės, kuriai paskirta ir dar neišnaudota tų išteklių kvota, laivas.
   7 straipsnis
   Žvejybos pastangų apribojimai
   1.   Žvejybos pastangų apribojimai yra nustatyti II priede.
   2.   1 dalyje nurodyti apribojimai taip pat taikomi ICES 27 ir 28.2 pakvadračiams, nebent Komisija yra priėmusi sprendimą pagal Reglamento (EB) Nr. 1098/2007 29 straipsnio 2 dalį tiems pakvadračiams netaikyti to reglamento 8 straipsnio 1 dalies b punkte, 8 straipsnio 3, 4 bei 5 dalyse ir 13 straipsnyje numatytų apribojimų.
   3.   1 dalyje nurodyti apribojimai netaikomi ICES 28.1 pakvadračiui, nebent Komisija yra priėmusi sprendimą pagal Reglamento (EB) Nr. 1098/2007 29 straipsnio 4 dalį, kad tam pakvadračiui taikomi Reglamento (EB) Nr. 1098/2007 8 straipsnio 1 dalies b punkte ir 8 straipsnio 3, 4 bei 5 dalyse numatyti apribojimai.
   III   SKYRIUS
   
      BAIGIAMOSIOS NUOSTATOS
   
   8 straipsnis
   Duomenų perdavimas
   Kai valstybės narės pagal Reglamento (EB) Nr. 1224/2009 33 ir 34 straipsnius Komisijai siunčia duomenis apie iškrautą sužvejotų žuvų išteklių kiekį, jos naudoja šio reglamento I priede nustatytus išteklių kodus.
   9 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 19 d.
      
         
            Tarybos vardu
         
         
            Pirmininkas
         
         L. LINKEVIČIUS
      
   
   
      (1)  2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (OL L 358, 2002 12 31, p. 59).
   
      (2)  2007 m. rugsėjo 18 d. Tarybos reglamentas (EB) Nr. 1098/2007, nustatantis Baltijos jūros menkių išteklių ir jų žvejybos būdų daugiametį planą bei iš dalies keičiantis Reglamentą (EEB) Nr. 2847/93 ir panaikinantis Reglamentą (EB) Nr. 779/97 (OL L 248, 2007 9 22, p. 1).
   
      (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
   
      (4)  1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3).
   
      (5)  2005 m. gruodžio 21 d. Tarybos reglamentas (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies keičiantis Reglamentą (EB) Nr. 1434/98 ir panaikinantis Reglamentą (EB) Nr. 88/98 (OL L 349, 2005 12 31, p. 1).
   
      I PRIEDAS
      
         BLSK, TAIKOMAS SĄJUNGOS LAIVAMS RAJONUOSE, KURIUOSE BLSK NUSTATYTAS (PAGAL RŪŠĮ IR RAJONĄ)
      
      Toliau pateiktose lentelėse nustatytas kiekvienų išteklių BLSK bei kvotos (gyvojo svorio tonomis, išskyrus atvejus, kai nustatyta kitaip) ir atitinkamais atvejais funkciškai su jais susietos sąlygos.
      Nuorodos į žvejybos zonas reiškia nuorodas į ICES zonas, jei nenurodyta kitaip.
      Žuvų ištekliai nurodyti abėcėlės tvarka pagal lotynišką rūšies pavadinimą.
      Šiame reglamente pateikiama tokia lotyniškų ir bendrinių pavadinimų atitikmenų lentelė:
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Clupea harengus
                  
               
               
                  HER
               
               
                  Atlantinės silkės
               
            
                  
                     Gadus morhua
                  
               
               
                  COD
               
               
                  Atlantinės menkės
               
            
                  
                     Pleuronectes platessa
                  
               
               
                  PLE
               
               
                  Jūrinės plekšnės
               
            
                  
                     Salmo salar
                  
               
               
                  SAL
               
               
                  Atlantinės lašišos
               
            
                  
                     Sprattus sprattus
                  
               
               
                  SPR
               
               
                  Atlantiniai šprotai
               
            
         
      
                  
                              Rūšis
                           
                           
                              :
                           
                           
                              Atlantinės silkės
                              
                                 Clupea harengus
                              
                           
                        
               
                  
                              Zona
                           
                           
                              :
                           
                           
                              30–31 pakvadračiai
                              HER/3D30.; HER/3D31.
                           
                        
            
                  Suomija
               
               
                  112 977
               
               
                  Mokslinėmis rekomendacijomis pagrįstas BLSK.
               
            
                  Švedija
               
               
                  24 823
               
            
                  Sąjunga
               
               
                  137 800
               
            
                  BLSK
               
               
                  137 800
               
            
         
      
                  
                              Rūšis
                           
                           
                              :
                           
                           
                              Atlantinės silkės
                              
                                 Clupea harengus
                              
                           
                        
               
                  
                              Zona
                           
                           
                              :
                           
                           
                              22–24 pakvadračiai
                              HER/3B23.; HER/3C22.; HER/3D24.
                           
                        
            
                  Danija
               
               
                  2 769
               
               
                  Mokslinėmis rekomendacijomis pagrįstas BLSK.
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
               
            
                  Vokietija
               
               
                  10 900
               
            
                  Suomija
               
               
                  1
               
            
                  Lenkija
               
               
                  2 570
               
            
                  Švedija
               
               
                  3 514
               
            
                  Sąjunga
               
               
                  19 754
               
            
                  BLSK
               
               
                  19 754
               
            
         
      
                  
                              Rūšis
                           
                           
                              :
                           
                           
                              Atlantinės silkės
                              
                                 Clupea harengus
                              
                           
                        
               
                  
                              Zona
                           
                           
                              :
                           
                           
                              25–27, 28.2, 29 ir 32 pakvadračių Sąjungos vandenys
                              HER/3D25.; HER/3D26.; HER/3D27.; HER/3D28.2; HER/3D29.; HER/3D32.
                           
                        
            
                  Danija
               
               
                  2 480
               
               
                  Mokslinėmis rekomendacijomis pagrįstas BLSK.
               
            
                  Vokietija
               
               
                  658
               
            
                  Estija
               
               
                  12 664
               
            
                  Suomija
               
               
                  24 721
               
            
                  Latvija
               
               
                  3 125
               
            
                  Lietuva
               
               
                  3 291
               
            
                  Lenkija
               
               
                  28 085
               
            
                  Švedija
               
               
                  37 701
               
            
                  Sąjunga
               
               
                  112 725
               
            
                  BLSK
               
               
                  Netaikoma
               
            
         
      
                  
                              Rūšis
                           
                           
                              :
                           
                           
                              Atlantinės silkės
                              
                                 Clupea harengus
                              
                           
                        
               
                  
                              Zona
                           
                           
                              :
                           
                           
                              Pakvadratis 28.1
                              HER/03D.RG
                           
                        
            
                  Estija
               
               
                  14 186
               
               
                  Mokslinėmis rekomendacijomis pagrįstas BLSK.
               
            
                  Latvija
               
               
                  16 534
               
            
                  Sąjunga
               
               
                  30 720
               
            
                  BLSK
               
               
                  30 720
               
            
         
      
                  
                              Rūšis
                           
                           
                              :
                           
                           
                              Atlantinės menkės
                              
                                 Gadus morhua
                              
                           
                        
               
                  
                              Zona
                           
                           
                              :
                           
                           
                              25–32 pakvadračių Sąjungos vandenys
                              COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
                           
                        
            
                  Danija
               
               
                  15 147
               
               
                  Mokslinėmis rekomendacijomis pagrįstas BLSK.
               
            
                  Vokietija
               
               
                  6 025
               
            
                  Estija
               
               
                  1 476
               
            
                  Suomija
               
               
                  1 159
               
            
                  Latvija
               
               
                  5 632
               
            
                  Lietuva
               
               
                  3 710
               
            
                  Lenkija
               
               
                  17 440
               
            
                  Švedija
               
               
                  15 345
               
            
                  Sąjunga
               
               
                  65 934
               
            
                  BLSK
               
               
                  Netaikoma
               
            
         
      
                  
                              Rūšis
                           
                           
                              :
                           
                           
                              Atlantinės menkės
                              
                                 Gadus morhua
                              
                           
                        
               
                  
                              Zona
                           
                           
                              :
                           
                           
                              22–24 pakvadračiai
                              COD/3B23.; COD/3C22.; COD/3D24.
                           
                        
            
                  Danija
               
               
                  7 436
               
               
                  Mokslinėmis rekomendacijomis pagrįstas BLSK.
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
               
            
                  Vokietija
               
               
                  3 636
               
            
                  Estija
               
               
                  165
               
            
                  Suomija
               
               
                  146
               
            
                  Latvija
               
               
                  615
               
            
                  Lietuva
               
               
                  399
               
            
                  Lenkija
               
               
                  1 990
               
            
                  Švedija
               
               
                  2 650
               
            
                  Sąjunga
               
               
                  17 037
               
            
                  BLSK
               
               
                  17 037
               
            
         
      
                  
                              Rūšis
                           
                           
                              :
                           
                           
                              Jūrinės plekšnės
                              
                                 Pleuronectes platessa
                              
                           
                        
               
                  
                              Zona
                           
                           
                              :
                           
                           
                              22–32 pakvadračių Sąjungos vandenys
                              PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
                           
                        
            
                  Danija
               
               
                  2 443
               
               
                  Prevencinis BLSK
               
            
                  Vokietija
               
               
                  271
               
            
                  Lenkija
               
               
                  511
               
            
                  Švedija
               
               
                  184
               
            
                  Sąjunga
               
               
                  3 409
               
            
                  BLSK
               
               
                  3 409
               
            
         
      
                  
                              Rūšis
                           
                           
                              :
                           
                           
                              Atlantinės lašišos
                              
                                 Salmo salar
                              
                           
                        
               
                  
                              Zona
                           
                           
                              :
                           
                           
                              22–31 pakvadračių Sąjungos vandenys
                              SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
                           
                        
            
                  Danija
               
               
                  22 087 (1)
                  
               
               
                  Mokslinėmis rekomendacijomis pagrįstas BLSK.
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
               
            
                  Vokietija
               
               
                  2 457 (1)
                  
               
            
                  Estija
               
               
                  2 245 (1)
                  
               
            
                  Suomija
               
               
                  27 541 (1)
                  
               
            
                  Latvija
               
               
                  14 049 (1)
                  
               
            
                  Lietuva
               
               
                  1 651 (1)
                  
               
            
                  Lenkija
               
               
                  6 700 (1)
                  
               
            
                  Švedija
               
               
                  29 857 (1)
                  
               
            
                  Sąjunga
               
               
                  106 587 (1)
                  
               
            
                  BLSK
               
               
                  Netaikoma
               
            
         
      
                  
                              Rūšis
                           
                           
                              :
                           
                           
                              Atlantinės lašišos
                              
                                 Salmo salar
                              
                           
                        
               
                  
                              Zona
                           
                           
                              :
                           
                           
                              32 pakvadračio Sąjungos vandenys
                              SAL/3D32.
                           
                        
            
                  Estija
               
               
                  1 344 (2)
                  
               
               
                  Prevencinis BLSK
               
            
                  Suomija
               
               
                  11 762 (2)
                  
               
            
                  Sąjunga
               
               
                  13 106 (2)
                  
               
            
                  BLSK
               
               
                  Netaikoma
               
            
         
      
                  
                              Rūšis
                           
                           
                              :
                           
                           
                              Atlantiniai šprotai
                              
                                 Sprattus sprattus
                              
                           
                        
               
                  
                              Zona
                           
                           
                              :
                           
                           
                              22–32 pakvadračių Sąjungos vandenys
                              SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
                           
                        
            
                  Danija
               
               
                  23 672 (3)
                  
               
               
                  Mokslinėmis rekomendacijomis pagrįstas BLSK.
               
            
                  Vokietija
               
               
                  14 997 (3)
                  
               
            
                  Estija
               
               
                  27 489 (3)
                  
               
            
                  Suomija
               
               
                  12 392 (3)
                  
               
            
                  Latvija
               
               
                  33 200 (3)
                  
               
            
                  Lietuva
               
               
                  12 010 (3)
                  
               
            
                  Lenkija
               
               
                  70 456 (3)
                  
               
            
                  Švedija
               
               
                  45 763 (3)
                  
               
            
                  Sąjunga
               
               
                  239 979
               
            
                  BLSK
               
               
                  Netaikoma
               
            
         (1)  Nurodomas atskirų žuvų skaičius.
      
         (2)  Nurodomas atskirų žuvų skaičius.
      
         (3)  Bent 92 % iškrauto kiekio, įskaičiuojamo į kvotą, turi sudaryti atlantiniai šprotai. Atlantinių silkių priegauda turi būti įskaičiuota į likusius 8 % kvotos (HER/*3BCDC).
   
   
      II PRIEDAS
      
         ŽVEJYBOS PASTANGŲ APRIBOJIMAI
      
      
                  1.
               
               
                  Valstybės narės su jų vėliava plaukiojantiems laivams, žvejojantiems tralais, jūriniais užmetamaisiais tinklais ar panašiais žvejybos įrankiais, kurių tinklinio audeklo akių dydis yra 90 mm ar daugiau, žiauniniais tinklaičiais, pinkliaisiais tinklais arba sieniniais tinklais, kurių tinklinio audeklo akių dydis yra 90 mm ar daugiau, inkarinėmis ūdomis, ūdomis, išskyrus dreifuojančias ūdas, skrituliais ir kapeliais, suteikia teisę ne daugiau nei:
                  
                              a)
                           
                           
                              147 dienas nebūti uoste ICES 22–24 pakvadračiuose, išskyrus laikotarpį nuo balandžio 1 iki 30 d., kai taikomas Reglamento (EB) Nr. 1098/2007 8 straipsnio 1 dalies a punktas, ir
                           
                        
                              b)
                           
                           
                              146 dienas nebūti uoste ICES 25–28 pakvadračiuose, išskyrus laikotarpį nuo liepos 1 d. iki rugpjūčio 31 d., kai taikomas Reglamento (EB) Nr. 1098/2007 8 straipsnio 1 dalies b punktas.
                           
                        
            
                  2.
               
               
                  Didžiausias nebuvimo uoste dienų, kai laivas gali plaukioti abiejuose 1 punkto a ir b papunkčiuose nurodytuose žvejybos rajonuose ir žvejoti 1 punkte nurodytais žvejybos įrankiais, skaičius per metus negali viršyti didžiausio nebuvimo uoste dienų, skirtų plaukioti viename iš tų dviejų rajonų, skaičiaus.
               
            
                  3.
               
               
                  Nukrypstant nuo 1 ir 2 punktų ir kai tai reikalinga veiksmingam žvejybos galimybių valdymui, valstybė narė gali su jos vėliava plaukiojantiems laivams nustatyti papildomą nebuvimo uoste dienų skaičių, kai tiek pat nebuvimo uoste dienų yra išskaičiuojama iš kitų laivų, kurie plaukioja su jos vėliava ir kuriems taikomas pastangų tame rajone apribojimas, ir kai kiekvieno laivo, iš kurio išskaičiuojamos dienos, kW išreikštas pajėgumas yra lygus laivų, kuriems skiriama papildomų dienų, pajėgumui arba už jį didesnis. Laivų, kuriems skiriama papildomų nebuvimo uoste dienų, skaičius negali viršyti 15 % bendro visų atitinkamos valstybės narės laivų, kaip nurodyta 1 punkte, skaičiaus.